Behoeftige ma probeer kinders, self vergiftigArgieffoto ‘n Vrou is in ‘n kritieke toestand in die hospitaal nadat sy haarself en haar drie kinders in Mthatha in die Oos-Kaap vergiftig het. “Die 28-jarige ma het gesê die toelaag wat sy ontvang is nie genoeg nie,” het Sizwe Kupelo, woordvoerder vir die departement van gesondheid in die Oos-Kaap, gesê. “Die eenjarige seuntjie is in ‘n kritieke toestand, en die twee meisies, onderskeidelik sewe en 10 jaar oud, reageer goed op behandeling.” Die voorval het Saterdagaand by die Pola Park informele nedersetting naby Mthatha plaasgevind. Dit is nie bekend of die vrou getroud was nie.